Missatge: Ibarretxe crida els bascos a fer un procés com el catalàL’ex-lehendakari Juan José Ibarretxe ha fet una crida a emprendre un procés com el de Catalunya al País Basc. Ho ha fet en un article al diari Deia titulat ‘L’enviliment de la política… i dels mitjans de comunicació‘. Ibarretxe hi defensa la victòria clara de l’independentisme el 27-S a Catalunya i compara el discurs de l’estat espanyol negant el resultat favorable a la independència amb el que va passar el 2009 al País Basc quan PSC i PP van poder governar per la il·legalització de l’esquerra abertzale.Ibarretxe esmenta l’editorial del New York Times de dijous, que exigeix a Rajoy que mogui peça i a prestar atenció al clam dels catalans. L’ex-lehendakari denuncia l’actuació de determinats mitjans de comunicació que pretén convertir el guanyador del 27-S en perdedor.Per Ibarretxe, Catalunya ha donat un exemple per demostrar que una majoria de ciutadans vol canviar l’actual relació amb Espanya. ‘A Catalunya han guanyat les forces independentistes, que tindran una majoria de diputats aquesta legislatura’, diu. ‘Estem en una situació de no retorn’, afegeix Ibarretxe.Ibarretxe critica el desinterès de la societat basca pel procés català i les eleccions del 27-S. ‘Jo hauria preferit un País Basc més compromès amb el procés català’, afegeix. I conclou: ‘En qualsevol cas, encara som a temps de fer-ho. De dir a Catalunya i a la seva gent que no estem darrere, sinó al seu costat. De dir que donarem suport sempre a les seves decisions democràtiques, sigui les que siguin. Entre d’altres coses perquè, n’estic convençut, no passarà molt temps perquè ells puguin fer-ho amb reciprocitat amb els que tenim pendent un procés similar, encara que propi, no podem esperar molt més temps per començar-lo.’http://www.vilaweb.cat/noticies/ibarretxe-crida-els-bascos-a-fer-un-proces-com-el-catala/

Resposta: Com em comentava l'altre dia una coneguda abertzale, ells van primer a per la territorialitat completa dins l'Estat espanyol (Iparralde ja són figues d'un altre paner). A més, el llast de la lluita armada encara pesa i, per altra banda, la qüestió dels presos polítics és prioritària en aquests moments. No dubto, però, que aconseguiran els seus objectius i que per postres partiran d'una base social més sòlida que nosaltres (i, per tant, amb més probabilitats de reeixir), encara que triguin uns anys a iniciar el seu propi procés sobiranista. Són dinàmiques totalment diferents i en cap cas comparables.